আমাজন অরণ্য

**আমাজন অরণ্য**, আমাজন জঙ্গল বা আমাজনিয়া নামেও পরিচিত, দক্ষিণ আমেরিকার আমাজন নদী বিধৌত অঞ্চলে অবস্থিত বিশাল বনভূমি। এটি প্রায় পুরো আমাজন নদীর অববাহিকাকে আচ্ছাদিত করে। এই অববাহিকার মোট এলাকা প্রায় ৭,০০০,০০০ বর্গকিলোমিটার (২৭,০০,০০০ বর্গমাইল), যার মধ্যে ৬,০০,০০০ বর্গকিলোমিটার (২৩,০০,০০০ বর্গমাইল) বনভূমি দ্বারা আবৃত। এই অঞ্চলটি নয়টি দেশ এবং ৩,৩৪৪টি আদিবাসী অঞ্চলের অন্তর্ভুক্ত।

আমাজন বনাঞ্চলের বড় অংশ, প্রায় ৬০%, ব্রাজিলে অবস্থিত। এরপরে পেরুতে ১৩%, কলম্বিয়াতে ১০%, এবং সামান্য পরিমাণে বলিভিয়া, ইকুয়েডর, ফরাসি গায়ানা, গায়ানা, সুরিনাম এবং ভেনিজুয়েলায় বিস্তৃত। চারটি দেশের প্রথম স্তরের প্রশাসনিক অঞ্চলের নাম "আমাজনাস," এবং ফ্রান্স তাদের ফরাসি গায়ানার সুরক্ষিত বনাঞ্চলের জন্য "গায়ানা আমাজনিয়ান পার্ক" নাম ব্যবহার করে। আমাজন পৃথিবীর মোট অবশিষ্ট বর্ষাবনের অর্ধেকেরও বেশি অংশ প্রতিনিধিত্ব করে এবং এটি বিশ্বের সবচেয়ে বড় ও জীববৈচিত্র্যে সমৃদ্ধ ক্রান্তীয় বর্ষাবন। এখানে প্রায় ১৬,০০০ প্রজাতির ৩৯০ বিলিয়ন গাছের উপস্থিতি অনুমান করা হয়।

আমাজন অঞ্চলে ৩৫০টি ভিন্ন জাতিগোষ্ঠীর ৩ কোটিরও বেশি মানুষ বসবাস করে। এই গোষ্ঠীগুলো ৯টি ভিন্ন জাতীয় রাজনৈতিক ব্যবস্থায় বিভক্ত এবং ৩,৩৪৪টি স্বীকৃত আদিবাসী অঞ্চলে ভাগ করা। মোট জনসংখ্যার ৯% আদিবাসী জনগোষ্ঠী, এবং তাদের মধ্যে ৬০টি গোষ্ঠী বেশিরভাগ ক্ষেত্রেই বাইরের পৃথিবী থেকে বিচ্ছিন্ন অবস্থায় রয়েছে।

বন উজাড়ের ফলে আমাজন অঞ্চলে বড় পরিসরে ধ্বংসাত্মক প্রভাব দেখা দিচ্ছে। ব্রাজিলে বন উজাড়ের ফলে সৃষ্ট আর্থিক ক্ষতি এই উজাড় থেকে উৎপাদিত সকল পণ্যের মূল্যের তুলনায় প্রায় ৭ গুণ বেশি হতে পারে। ২০২৩ সালে, বিশ্বব্যাংক একটি প্রতিবেদন প্রকাশ করে যেখানে এই অঞ্চলে বন উজাড় না করে একটি টেকসই অর্থনৈতিক কর্মসূচি চালুর প্রস্তাব দেওয়া হয়েছে।

## ব্যুৎপত্তি
*<nowiki/>'আমাজন*' নামটি ফ্রান্সিসকো ডি ওরেলানা তাপুয়া এবং অন্যান্য উপজাতিদের সাথে লড়াই করা একদল যোদ্ধা নারী ''আমাজন''-এর নাম থেকে উদ্ভূত বলে বলা হয় । গ্রীক পুরাণ অনুসারে সেইসব নারী যোদ্ধারা ছিল পুরুষদের চাইতেও অত্যধিক শক্তিশালী এবং দক্ষ । হেরোডোটাস এবং ডিওডোরাস দ্বারা বর্ণিত গ্রীক পুরাণের 'আমাজন' থেকে ওরেলানা 'অ্যামাজনাস' নামটি গ্রহণ করেছেন ।

## জীববৈচিত্র্য, উদ্ভিদ ও প্রাণীজগত

আমাজন জঙ্গলে বিরল প্রজাতির প্রাণী মানুষ যারা রয়েছে যা অন্য কোথাও দেখা যায় না। আমাজনে ৮৫ লাখ প্রজাতির পোকামাকড়, ৪২৮ প্রজাতির উভচর, ৩৭৮ প্রজাতির সরীসৃপ এবং ৪২৯ প্রজাতির স্তন্যপায়ী প্রাণী রয়েছে। অনিন্দ্য সৌন্দর্যের পাশাপাশি বিপজ্জনক অনেক প্রাণীই আমাজনে বসবাস করে। আমাজনে রয়েছে পৃথিবীর সবচেয়ে বড় এবং ভয়ংকর সাপ অ্যানাকোন্ডা। এছাড়া রয়েছে লাল চোখা ব্যাঙ, বিভিন্ন প্রজাতির পোকামাকড়, জাগুয়ার, বানর, বৈদ্যুতিক ইল, পিরানহা, বিষাক্ত ডার্ট ফ্রগসহ অসংখ্য বিষাক্ত জাতের সাপ ও বিভিন্ন ধরনের সরীসৃপ প্রাণী।

আমাজনে প্রায় ৩৯০ বিলিয়ন বৃক্ষ রয়েছে যা প্রায় ১৬ হাজার প্রজাতিতে বিভক্ত। হরেক রকমের গাছপালা দিয়ে আবৃত এ বনে বেশির ভাগই চিরহরিৎ বৃক্ষ। তাই এ বনকে চিরহরিৎ বনও বলা হয়। পৃথিবী জুড়ে যেসব রেইনফরেস্ট রয়েছে তার অর্ধেকটাই এ অরণ্য। তাই একে রেইন ফরেস্টও বলা হয়। আমাজনকে রেইনফরেস্ট বলা হলেও এর অর্থ কিন্তু এই নয় যে এখানে সারা বছর বৃষ্টিপাত হয় বরং রেইনফরেস্ট বলা হয় এখানকার অত্যধিক আর্দ্রতা, বৃষ্টিপাত (বর্ষা মৌসুমে) এবং গরম আবহাওয়ার কারণে। প্রচণ্ড গরমের কারণে বাষ্পীভবনের হার অনেক বেশি যার কারণে আর্দ্রতা এবং বৃষ্টিপাত বেশি হয়।


File:Hoatzins in Brazil.jpg|হোয়াটজিন
File:Avicularia-geroldi-subadult.jpg|Mygalomorphae মাকড়সা
File:Purus Red Howler Monkey.jpg|হাওলার মাঙ্কি
File:Heliconia aemygdiana (14551077262).jpg|*[[হেলিকনিয়া]]*
File:Manuel Antonio (43).JPG|বাদামি স্লথ
File:Emperor Tamarin (EXPLORE) (9714001143).jpg|এম্পারর তামারিন
File:Dendrobates azureus (Dendrobates tinctorius) Edit.jpg|নীল বিষ ব্যাঙ
File:Standing jaguar.jpg|দক্ষিণ আমেরিকান জাগুয়ার
File:Uakari male.jpg|বোল্ড উকারি
File:Isulas (8583611782).jpg|গুলি পিঁপড়া
File:Many parrots -Anangu, Yasuni National Park, Ecuador -clay lick-8.jpg|টিয়া
File:Eunectes murinus.jpg|সবুজ অ্যানাকোন্ডা
File:Black caiman Macrofotografie 2.jpg|কালো কুম্ভীর


## পরিবেশ বিপর্যয়
যুক্তরাষ্ট্রের একজন বিজ্ঞানী আশঙ্কা প্রকাশ করেছেন যে আমাজন অরণ্য আগামী ৫০ বছরের মধ্যে বিলীন হয়ে যেতে পারে। ব্যাপক অপরিকল্পিত বন নিধনই হবে এর কারণ। পেনিসিলভেনিয়া স্টেট বিশ্ববিদ্যালয়ের পরিবেশ বিজ্ঞানের অধ্যাপক জেম্‌স্‌ এল্‌কক বিবিসি কে দেয়া এক সাক্ষাৎকারে এই তথ্য প্রদান করেন। তার মতে জটিল প্রতিক্রিয়া নামক পরিবেশ সম্পর্কিত প্রক্রিয়ায় এমনটা ঘটতে পারে। 

## গুরুত্ব
আমাজন অরণ্যের গুরুত্ব অনেক। একে পৃথিবীর ফুসফুস বলা হয়। আমাজন পৃথিবীতে প্রাকৃতিক সপ্তাশ্চর্যের একটি। এই বনের নদী বা আমাজন নদী বেশির ভাগ নদীর উৎস। এই নদী বিশ্বে প্রচুর পানির যোগান দিয়ে থাকে। এছাড়াও আমাজনে ৪৫ লাখ প্রজাতির পোকামাকড়, ৪২৮ প্রজাতির উভচর, ৩৭৮ প্রজাতির সরিসৃপ এবং ৪২৭ প্রজাতির স্তন্যপায়ী প্রাণী আছে। পাশাপাশি আমাজন নদীতে ৩০০০ প্রজাতির মাছ ও জলজ প্রাণী আছে।

## তথ্যসূত্র

## বহিঃসংযোগ

* The Amazon: The World's Largest Rainforest

বিষয়শ্রেণী:আমাজন অতিবৃষ্টি অরণ্য
বিষয়শ্রেণী:আমাজন নদী
বিষয়শ্রেণী:দক্ষিণ আমেরিকার অঞ্চল
বিষয়শ্রেণী:দক্ষিণ আমেরিকা
বিষয়শ্রেণী:বন